બેસણા દરમિયાન હૉલમાં મૂકેલી એવી જ મંજુલાની વિશાળ છબી ડ્રોઇંગરૂમમાં બાજોઠ ઉપર ગોઠવી હતી. ગુલાબનો હાર એના ઉપર ઝૂલતો હતો. બાજુમાં અખંડ દીવો ચાલુ હતો. અને મોટી સાઇઝની ધૂપસળી સૂવાસ ફેલાવી રહી હતી. પુત્રવધુ અલકા અને ભાવિકાની પાસે પુત્રી શાલિની બેઠી હતી. એ ત્રણેય પછી કાશીબા મંજુલાના ફોટાની તદ્દન નજીક બેઠા હતા. એમના કરચલિયાળા ચહેરા પર પારાવાર પીડા સ્પષ્ટ દેખાતી હતી. ભીની આંખે એ એકીટશે તસવીર તાકી રહ્યા હતા.